**Razgrad** (bugarski: Разград) je grad na sjeveroistoku Bugarske i upravno središte Oblasti Razgrad. Razgrad je podignut na ruševinama antičkog rimskog grada Abrittusa na obalama rijeke Beli Lom. 

Razgrad ima značajan broj pripadnika turske manjine u ukupnom stanovništvu grada, - čak 27% po popisu stanovnika iz 1998 godine. Bugara ima uvjerljivo najviše - 69% no ima i 4% Roma (Cigana).

Geografske karakteristike
-------------------------

Razgrad se nalazi u dolini rijeke Beli Lom, na sjeveroistoku Bugarske u kraju koji se zove Ludogorje, to je blago valoviti kraj, nastavak Dunavske ravnice prosječne nadmorske visine 250-270 m.

Historija
---------

Nedaleko od današnjeg Razgrada, na 3 km od grada kod lokaliteta *Hisarljka*, nalaze se ostatci Rimskog naselja Abrittus, iz 2. - 4. stoljeća. 

251 godine, odvila se kod grada poznata Bitka kod Abrittusa, u kojoj su Goti pobijedili Rimsku vojsku predvođenu carevima suvladarima; Trajanom Deciusom i njegovim sinom Herenniusom Etruščanininom. Kuriozum te bitke je da je u njoj po prvi put poginuo jedan rimski car - Trajan Decius u borbi sa barbarima.

Zatim se tu razvilo bugarsko naselje *Krasgrad* u 13. st. U 14. st. krajem su ovladali Turci, i od tad se to naselje zove *Ćesargrad* ili *Hrazgrad*, to je lokalno bugarsko stanovništvo izokrenulo u Razgrad. Hrazgrad je početkom 19. st. bio poznat po hajdučkoj četi vojvode *Tanjo Stojanova*.

*Hrazgrad*. su oslobodile otomanske vlasti jedinice Ruske carske vojske koje je vodio knez *Aleksandar Dondukov - Korsakov* od 16. do 28. januara 1878 godine. Prilikom napada poginulo je mnogo ruskih vojnika i 68 bugarskih dobrovoljaca.

Znamenitosti Razgrada
---------------------

Središte grada iz 19. st. - *Varoš*, dobro je očuvana arhitektonska cjelina sa brojnim 
neoklasicističkim zgradama u kojima su danas smješteni gradski muzeji, tu je i karakteristični *Toranj sa satom* ( moda u otomanskom carstvu 19. stoljeća), crkva *Sv. Nikole* (podignuta 1860). U *Varoši* se nalazi i - *Ibrahim pašina džamija* iz 1530 godine. Za ovu džamiju se govori da je treća po veličini na cijelom Balkanu. 

* Pored grada su arheološki ostatci rimskog grada Abrittusa

Gradovi prijatelji
------------------

* Rusija Orjol (od 1968. godine)
* Njemačka Wittenberge (od 2001. godine)
* UK Armagh (od 1995. godine)
* Francuska Châlons-en-Champagne (od 1975. godine)
* Turska Avcılar, Istanbul (od 2000. godine)
* Kina Yangzhou (od 2000. godine)
* SAD Brunswick, Ohio (od 1998. godine)
* Nizozemska Assen (od 2006. godine)

Vanjske poveznice
-----------------

* Vijesti iz Razgrada i okolice Arhivirano 2007-07-13 na Wayback Machine-u
* Stranice Općine Razgrad

  


| Gradovi u Bugarskoj The flag of Bulgaria |
| --- |
| Ajtos | Asenovgrad | Blagoevgrad | Botevgrad | Burgas | Ćustendil | Dimitrovgrad | Dobrič | Dupnica | Gabrovo | Gorna Orjahovica | Goce Delčev | Harmanli | Haskovo | Jambol | Karlovo | Karnobat | Kazanlak | Krdžali | Lom | Loveč | Montana | Nova Zagora | Panađurište | Pazardžik | Pernik | Petrič | Pleven | Plovdiv | Razgrad | Ruse | Samokov | Sandanski | Sevlijevo | Silistra | Sliven | Smoljan | Sofija | Stara Zagora | Svištov | Šumen | Trgovište | Trojan | Varna | Veliko Trnovo | Velingrad | Vidin | Vraca |

***Razgrad*** na Wikimedijinoj ostavi